
Betegtájékoztató: Információk a felhasználó számára

Lecicarbon gyermek végbélkúp
nátrium‑hidrogén‑karbonát, nátrium‑dihidrogén‑foszfát

Mielőtt elkezdi alkalmazni ezt a gyógyszert, olvassa el figyelmesen az alábbi betegtájékoztatót, mert az Ön számára fontos információkat tartalmaz.

Ezt a gyógyszert mindig pontosan a betegtájékoztatóban leírtaknak, vagy az Ön kezelőorvosa, vagy gyógyszerésze által elmondottaknak megfelelően alkalmazza.

· Tartsa meg a betegtájékoztatót, mert a benne szereplő információkra a későbbiekben is szüksége lehet.

· További információkért vagy tanácsért forduljon gyógyszerészéhez.

· Ha Önnél bármilyen mellékhatás jelentkezik, tájékoztassa kezelőorvosát, vagy gyógyszerészét. 

Ez a betegtájékoztatóban fel nem sorolt bármely lehetséges mellékhatásra is vonatkozik. Lásd 4. pont.
· Feltétlenül tájékoztassa kezelőorvosát, ha tünetei 3 napon belül nem enyhülnek, vagy éppen súlyosbodnak.

A betegtájékoztató tartalma: 

1.
Milyen típusú gyógyszer a Lecicarbon gyermek végbélkúp és milyen betegségek esetén alkalmazható?

2.
Tudnivalók a Lecicarbon gyermek végbélkúp alkalmazása előtt

3.
Hogyan kell alkalmazni a Lecicarbon gyermek végbélkúpot?

4.
Lehetséges mellékhatások

5. Hogyan kell a Lecicarbon gyermek végbélkúpot tárolni?

6.
A csomagolás tartalma és egyéb információk

1. Milyen típusú gyógyszer a Lecicarbon gyermek végbélkúp és milyen betegségek esetén alkalmazható?
A Lecicarbon gyermek végbélkúp alkalmazható a székrekedés különböző formáiban, pl. alacsony rosttartalmú ételek fogyasztása, testmozgás hiánya esetén illetve betegségek esetén, a székletürítés megkönnyítésére. 

A Lecicarbon gyermek végbélkúp a belek kiürítésére is alkalmazható műtét vagy diagnosztikus eljárások előtt a végbélben. 
2. Tudnivalók a Lecicarbon gyermek végbélkúp alkalmazása előtt 
Ne alkalmazza a Lecicarbon gyermek végbélkúpot
‑
ha allergiás a nátrium‑hidrogén‑karbonátra, a nátrium‑dihidrogén‑foszfátra vagy a Lecicarbon gyermek végbélkúp egyéb összetevőjére;
‑
bélelzáródás (ileusz) esetén. 

Figyelmeztetések és óvintézkedések

A Lecicarbon gyermek végbélkúp alkalmazása előtt beszéljen kezelőorvosával vagy gyógyszerészével.
A vastagbél végének különböző okok miatt bekövetkező kóros kitágulása (úgynevezett toxikus megakolon) fennállása esetén a készítmény csak a kezelőorvos kifejezett engedélyével alkalmazható.

Egyéb gyógyszerek és a Lecicarbon gyermek végbélkúp
A Lecicarbon gyermek végbélkúp alkalmazható más gyógyszerek szedésének ideje alatt.

Feltétlenül tájékoztassa kezelőorvosát vagy gyógyszerészét a jelenleg vagy nemrégiben szedett egyéb gyógyszereiről, beleértve a vény nélkül kapható készítményeket is.

A Lecicarbon gyermek végbélkúp egyidejű alkalmazása étellel, itallal és alkohollal 
Nem szükséges különleges óvintézkedés.

Terhesség, szoptatás és termékenység

Terhesség:

A Lecicarbon gyermek végbélkúp alkalmazható a terhesség alatt, miután ezt kezelőorvosával megbeszélte.

Szoptatás:

A Lecicarbon gyermek végbélkúp alkalmazható a szoptatás ideje alatt.

Termékenység:

Nincs adat arra vonatkozóan, hogy a Lecicarbon gyermek végbélkúp milyen hatással van a termékenységre. A férfi és női termékenységre gyakorolt hatását állatkísérletekben nem vizsgálták.

Mielőtt bármilyen gyógyszert elkezdene szedni, beszélje meg kezelőorvosával vagy gyógyszerészével.

A készítmény hatásai a gépjárművezetéshez és a gépek kezeléséhez szükséges képességekre
A Lecicarbon gyermek végbélkúp nem befolyásolja a gépjárművezetéshez és gépek kezeléséhez szükséges képességeket. 
Ügyelni kell azonban arra, hogy a hatás (székelés) várhatóan az alkalmazást követő 15‑30 perc elteltével jelentkezik.

A Lecicarbon gyermek végbélkúp 3‑sn‑foszfatidilkolint tartalmaz, amely szójaolajból, lecitinekből származik
A készítmény nem alkalmazható, ha allergiás földimogyoróra vagy szójababra.

3. Hogyan kell alkalmazni a Lecicarbon gyermek végbélkúpot?
A gyógyszert mindig a kezelőorvosa vagy gyógyszerésze által elmondottaknak megfelelően alkalmazza. Amennyiben nem biztos az adagolást illetően, kérdezze meg kezelőorvosát vagy gyógyszerészét.

Amennyiben az orvos másként nem rendeli, szükség esetén egy kúpot kell felhelyezni a végbélbe. Szükség esetén ez 30‑60 perc múlva megismételhető.

A Lecicarbon gyermek végbélkúp alkalmazása előtt válasszon le egy végbélkúpot a fóliacsíkról a perforáció mentén. Fogja meg a műanyag füleket két kézzel, és húzza szét őket. Helyezze fel a végbélkúpot a végbélnyílásba. Megkönnyíti a felhelyezést, ha a végbélkúpot először bevizezi. Gyermekeknél szükséges lehet a farpofák összeszorítása a végbélkúp azonnali kilökésének elkerülése érdekében.

A hatás 15‑30 perc elteltével kezdődik.

Ne használjon olajat vagy vazelint síkosítóként.

A Lecicarbon gyermek végbélkúp 12 év alatti gyermekeknél alkalmazható. A Lecicarbon gyermek végbélkúp nem alkalmas felnőttek részére.
A Lecicarbon gyermek végbélkúp hosszú távú alkalmazás esetén is biztonságos, és nem okoz hozzászokást. Krónikus székrekedés esetében azonban mindig beszélni kell a kezelőorvossal.

Ha az előírtnál több Lecicarbon gyermek végbélkúpot alkalmazott
A szokásos adag egy darab végbélkúp. Szükség esetén a felhelyezés 30‑60 perc múlva megismételhető. Nem áll fenn semmilyen veszély, ha túllépi ezt az adagot, de kettőnél több kúpot nem érdemes alkalmazni.

Ha elfelejtette alkalmazni a Lecicarbon gyermek végbélkúpot
A Lecicarbon gyermek végbélkúpot csak akkor kell alkalmazni, ha szükséges.

Ha idő előtt abbahagyja a Lecicarbon gyermek végbélkúp alkalmazását

A Lecicarbon gyermek végbélkúpot csak akkor kell alkalmazni, ha szükséges.

Ha bármilyen további kérdése van a gyógyszer alkalmazásával kapcsolatban, kérdezze meg kezelőorvosát vagy gyógyszerészét.

4.
Lehetséges mellékhatások
Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek.

A Lecicarbon gyermek végbélkúp általában nem okoz problémákat (mellékhatásokat). A végbélkúp felhelyezése néha, nagyon ritka esetekben enyhe égő érzést okozhat, ami hamar elmúlik.

Ha bármely mellékhatás súlyossá válik, vagy ha a betegtájékoztatóban felsorolt mellékhatásokon kívül egyéb tünetet észlel, kérjük, értesítse kezelőorvosát vagy gyógyszerészét.
Mellékhatások bejelentése

Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. 
A mellékhatásokat közvetlenül a hatóság részére is bejelentheti az V. függelékben található elérhetőségeken keresztül.

A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.

5.
Hogyan kell a Lecicarbon gyermek végbélkúpot tárolni?
A gyógyszer gyermekektől elzárva tartandó!

Hűtőszekrényben (2°C – 8°C) tárolandó.
A dobozon és a fóliacsíkon feltüntetett lejárati idő (Felhasználható, Felh.) után ne alkalmazza ezt a gyógyszert. A lejárati idő az adott hónap utolsó napjára vonatkozik
Semmilyen gyógyszert ne dobjon a szennyvízbe vagy háztartási hulladékba. Kérdezze meg gyógyszerészét, hogy mit tegyen a már nem használt gyógyszereivel. Ezek az intézkedések elősegítik a környezet védelmét.

6.
A csomagolás tartalma és egyéb információk
Mit tartalmaz a Lecicarbon gyermek végbélkúp?
‑
A készítmény hatóanyagai: a nátrium‑hidrogén‑karbonát és a nátrium‑dihidrogén‑foszfát.

‑
Egyéb összetevők: 3‑sn‑foszfatidilkolin (szójalecitin, foszfatidok), vízmentes kolloid szilícium‑dioxid, szilárd zsír.

Milyen a Lecicarbon gyermek végbélkúp külleme és mit tartalmaz a csomagolás?
Krémszínű, homogén, torpedó alakú végbélkúp.

Végbélkúpok kétrétegű PVC/PE fóliacsíkban. 5 vagy 6 db végbélkúpot tartalmazó fóliacsík dobozban.  

10 db végbélkúpot tartalmazó kiszerelésben és 5x10 db végbélkúpot tartalmazó kórházi kiszerelésben kapható. 
Nem feltétlenül mindegyik kiszerelés kerül kereskedelmi forgalomba.

A forgalomba hozatali engedély jogosultja 

athenstaedt GmbH & Co KG, Am Beerberg 1, 35088 Battenberg (Eder), Németország

Gyártó

Haupt Pharma Livron S.A.S., 1 Rue Comte de Sinard, F-26250 Livron-Sur-Drôme

Tel.:  +33 - 4 - 75 61 02 00, Fax:  +33 - 4 - 75 61 02 10

Ezt a gyógyszert az Európai Gazdasági Térség tagállamaiban az alábbi neveken engedélyezték:

Németország: 
Lecicarbon E/K CO2‑Laxans zwei/drei

Egyesült Királyság: 
Lecicarbon A/C Suppository

Luxemburg: 
Lecicarbon E/K

Szlovénia: 
Lecicarbon za odrasle 500 mg/680 mg svečke / Lecicarbon za otroke 250 mg/340 mg svečke
Szlovákia:
Lecicarbon Dospeli / Pediatrickí pacienti
Lengyelország:
Lecicarbon / Lecicarbon Junior
OGYI-T-21804/01 
(10x)

OGYI-T-21804/02 
(5x10x - kórházi kiszerelés)

A betegtájékoztató legutóbbi felülvizsgálatának dátuma: 2021. október
Milyen tulajdonságokkal rendelkezik a Lecicarbon gyermek végbélkúp?

A szén‑dioxid (CO2) a metabolizmus során keletkező gázos termékek fő összetevője, amely a béltartalom megemésztése során képződik. Az összes bélgáz közül ez stimulálja legintenzívebben a végbélürítést.

A Lecicarbon gyermek végbélkúp ugyanilyen elven oldja meg a székrekedést, kizárólag a CO2 termelésén keresztül, ami lassan, finom buborékok formájában felszabadul a végbélkúpból, miután azt felhelyezték a végbélbe. Az így képződött CO2‑többlet megindítja a bélmozgást, és általában 15‑30 percen belül kiváltja a székletürítési reflexet, anélkül, hogy irritációt, görcsöket vagy más mellékhatásokat okozna.

